Honor 7: Update B370 via HiCare - Honor Fan Nederland
EMUI Honor 7 NEWS updates
29 juni '16 Honorfan
← Huawei bevestigt Honor 8 launch event
OTA Update Honor 5x naar Android 6 EMUI 4 →
10 gedachten over “Honor 7: Update B370 via HiCare”
05 juli '16 om 17:17
06 juli '16 om 08:36
12 juli '16 om 11:26
21 oktober '16 om 09:59
21 oktober '16 om 11:44
29 december '16 om 20:35
17 november '16 om 23:20
18 november '16 om 00:09
18 november '16 om 00:27 fm066.jpg [ 139.3 KiB | Viewed 7878 times ]
Users browsing this forum: albertop07, Bing [Bot], Ginsterdrz, Hexsense, Yahoo [Bot] and 37 guests uitentuis: January 2010
Posted by Sandra at Sunday, January 31, 2010 18 comments:
Wat’s die prentjie wat jy kry wanneer jy dink aan ‘n woestyn? Sand, sand en nogmals sand? Miskien het van my stories al 'n ander prentjie in jou kop gesit :-). Maar komende van die Kaap is 'n groot gemis die berge!! Ry mens so bietjie weg van ons dorpie na van die ander in die emirate is daar egter 'n berg of drie te sien, veral naby wadi's.
Vir die wat nie weet nie, ‘n wadi is ‘n plek in die berge waar daar deur ‘n natuurlike proses ‘n pad, vallei, ens ontstaan. Dis nou nie soos daai foto'tjies geneem in ons mooi land nie Sonja, maar tog het dit sy eie bekoring.
Water van opvanggebiede hardloop hier deur na enige plek waarnatoe die water wil gaan, soos die see, ‘n dam of net die vlakte. Dus is ‘n wadi soort van ‘n waterpad. Vir die arabiere beteken wadis egter valleie.
‘n Ander “tradisie” hier is dat wadis gebruik word om van een plek na ‘n ander tussen villages en berge ens te ry. Hier in die UAE is baie wadi’s waarvan party nog gereeld in vloed is en ander weer heeltemal uitgedroog het.
Van die mooiste natuurskoon hier in die UAE, is te sien wanneer mens deur so ‘n wadi ry.
Hulle se as mens deur ‘n wadi ry is dit soos ‘n reis deur die geologiese geskiedenis van die aarde.
James ek kan sien jy en Leane slaan hier tentjie op sodat sy na die klippies kan kyk :-).
Dis natuurlik 'n gewilde naweek aktiwiteit hier. Kyk net daai kamp!
En een van die redes is beslis die poele waar mens kan swem.
En by party hoef mens nie eers te kommer oor die ablusiegeriewe nie :-). Kompleet met plastiek afvoerpype en alles.
Natuurlik moet mens versigtig wees waar jy kamp opslaan want dit gebeur baie dat dit hoog op in die berge reen en dan kom die water sonder waarskuwing by die wadi's af. So 'n wadi besoek is beslis iets wat jy ten minste een keer hier moet doen.
Dankie Edna vir die foto's ek waardeer.
Posted by Sandra at Tuesday, January 26, 2010 10 comments:
Labels: UAE, Wadi's
So 'n bietjie hersiening .... julle weet dis nou winter hier en julle onthou die dorp is op 'n eiland ne?!
Een van ons gunsteling kuierplekke(lees eetplekke) is by die Sharangila-hotel net af van die eiland en die rede? Daar is heelparty nice restaurante en twee wat meer gunstelinge is. Die eet is vanaf SA, die die Meat & Co en 'n ander een het SA geregte op hulle spyskaart.
Noudat ons in die hoog winter seisoen is, kan ons self partydae buite sit en eet. Gister was een so 'n dag. Net voor William egter terug is, het ons by 'n ander plekke daar gaan eet en die ou het bietjie met ma se kamera gespeel. Wil julle net wys hoe lyk 'n wintersnamiddag hier.
Daar is actually wolke en heelwat van hulle ...
Vanaf die balkon by die restaurant 'n deel van die hotel links en die strandjie.
Drie kano's op die strand en dis my gunsteling foto wat hy geneem het.
Die moskee aan die anderkant wat vinnig besig is om toegebou te word.
Die hotel na die regterkant en van die bote wat vasgemeer is.
Die woeste, storm see waar mens liewers nie in die winter swem nie.
Van die binnekant op die stoepie.
Son besig om onder te gaan en ons eet nog steeds ....
Lekker naweek vir julle!
Posted by Sandra at Saturday, January 23, 2010 11 comments:
Elke seisoen maak nie saak watter sport, watter span en op watter vlak, begin die span nuut en het al die betrokke ondersteuners hoop of nie vir die seisoen. Die ondersteuners van die Varsity Dogters Basketbalspan is geen uitsondering nie. Maar soos alle spanne se ondersteuners begin ons ook nou-al dink aan moontlike verskonings sou die span nie heeltemal bereik wat ons voel hulle moes nie. Ek meen in hierdie span van 10 het slegs 3 dogters verlede jaar in die span gespeel, hulle is spik splinternuut! Verlede jaar se span het bestaan uit ten minste 7 uitstekende spelers wat in enige varsity span kon speel - en nou vanjaar ....?
En wat gaan doen die afrigter met hierdie "groentjies"? Hy reel in die eerste vier wedstryde van die seisoen, 3 teen die beste en sterkste skole hier in die UAE en ons begin kyk na nog 'n verskoning .... hoekom moet hulle moed gebreek word al in die eerste paar wedstryde, dis so verkeerd en so onregverdig. Die dogters moet mos eers hulle basketbalvoete vind of hoe? Ons eerste wedstryd is teen Dubai College en alhoewel dit vir die eerste 2 helftes kop aan kop verloop, wen ons dogters 31 - 18. Nie sleg nie. En natuurlik speel nr 25 met die blou kniestut 'n uitstekende wedstryd :-).
Maar ons moet nie gerus raak nie, want die tweede wedstryd word gespeel teen DAA (ook van Dubai) en nog altyd ons menace. Dis 'n naelbyt stryd en die meisies speel hard. Ons arme ondersteuners op die pawiljoen se hart gaan elke keer staan as die kompetisie die hele span sub en vars bene opsit terwyl ons dogters blaas - maar hulle het hart en daar word geklou vir al wat hulle werd is aan die bal - ons wen 36 - 27!!! Yippie!!!
Die derde wedstryd is 'n oefening wedstryd teen Chouieifat en nadat die span 'n groot voorsprong opgebou het bring die afrigter die nuwelinge op terwyl die ander bietjie rus. Goeie oefening vir hulle en met 'n groot telling van 48 - 11 kry ek nie eers kans om die bord af te neem nie. Die kinders moet maar die oorwinning geniet want hulle grootste kopseer ACS le voor.
Dis altyd die wedstryd met die meeste ouers amper soos 'n Gim teen Paul Roos en synde dit by hulle veld is, is ons klomp Leeu-ouers in die minderheid. Maar hoe langer die wedstryd aangaan, hoe stiller raak dit rondom ons en ons dogters speel hulle hart uit. Min balle kom by 25 verby en al is sy gemerk in die wedstryd, deur die oposisie en skeidsregter speel sy net soos haar ander maats 'n baie goeie wedstryd.
Nodeloos om te se dat daar groot vreugde was met hulle 38 - 19 oorwinning. Nou le die eksamens voor en dan is dit alles weer van voor af vir hulle eerste toernooi van die seisoen. Mooi so meisies ons is trots op julle en nou het julle nie meer verskonings vir die ander wedstryde nie - julle het reeds die "vorige bestes" gewen, die toernooie is julle s'n!
Posted by Sandra at Thursday, January 21, 2010 15 comments:
Labels: basketball 2010
Sekere advertensies sal mens seker nooit vergeet nie en die Chev se ene is verseker een van hulle. Hier in die woestynland is dit braaivleis (altyd), winterweer (asb net nie son nie) en perderesies.
Een van die lekkerste uitstappies hier omdat dit in die winter plaasvind en gedurende die aand wat ons die geleentheid gee om buite te wees en nie te dood van die hitte nie, is die perderesies. Met 'n Suid-Afrikaner by die klubhuis het die golfbaan (wat in die middel is van die perderesiesbaan) die wedrenaande 'n braaiaand gemaak, en mens kuier daar vir die lekker braaivleis en bykosse en kan ook loer na die perde wat daar verbyhardloop.
Hulle wys ook die wedrenne op tv's en orals word daar klein weddenskappe om die tafels vir die tafels gemaak. Party kyk na die kleure van die jokkie se klere, ander kyk of dit 'n sheikh se perd is of nie, en party kyk selfs of die perd al 'n vorige wedren gewen het. Die wedrenne is 'n halfuur uit mekaar en rondom ons tafel verloop die program min of meer as volg. Daar word ernstig besluit watter perd (die ou wat laaste se kry die perd wat niemand gekies het nie). Dan word daar voorgereg ingeskep en met die laaste happie is dit tyd vir die wedren.
Amper die hele "restaurant" beweeg dan af om langs die baan te gaan staan en hulle perde aan te moedig. Ek kan gewoonlik met vrymoedigheid foto's neem, want my perd is of gediskwalifiseer of vir een of ander rede reg agter.
Dan weer terug om die volgende perd te kies, die volgende dis en halfuur later weer langs die baan. So gaan dit dan aan totdat die laaste resies verby is en dan het mens ookal heeltemal teveel geeet. Dis regtig een van die lekkerste dinge om hier te doen in die aand, net omdat ons buite kan wees sonder 'n lugversorging .... en natuurlik die lekker braaivleis.
Nou is die helfde van die kindertjies terug in SA. Ons sien uit na julle volgende kuier en begin al klaar soek na nuwe plekke om te doen en te sien!
Posted by Sandra at Monday, January 18, 2010 12 comments:
Labels: kinders kuier, perderesies
Posted by Sandra at Tuesday, January 12, 2010 11 comments: